રાજ્યભરમાં બીમાર પશુ-પંખીઓને સ્થળ પર જ નિઃશુલ્ક સારવાર મળી રહે તે માટે સરકાર દ્વારા રાજ્યના સાત શહેરો રાજકોટ, ભાવનગર, અમદાવાદ, વડોદરા, સુરત, પાલનપુર, મહેસાણામાં શ્રી કરૂણા એનિમલ એમ્બ્યુલન્સની શરૂઆત કરવામાં આવી હતી. આ સેવા શરૂ થતાં અનેક મુંગા પ્રાણીઓને જીવનદાન મળ્યું છે. ત્યારે આ સેવા રાજ્યના તમામા જિલ્લાઓમાં શરૂ કરવામાં આવે તેવી માંગ જીવદયાપ્રેમીઓ તેમજ કેટલીક જીવદયા સંસ્થાઓ દ્વારા મુખ્યમંત્રીને રજૂઆત કરવામાં આવી હતી, સરકાર દ્વારા જીવદયાપ્રેમીઓની રજૂઆતને સ્વિકારવામાં આવતાં ટૂંક સમયમાં રાજ્યના તમામ જિલ્લાઓમાં કરૂણા એનિમલ એમ્બ્યુલન્સની શરૂઆત કરવામાં આવશે. સરકારને રજૂઆત કરનાર જીવદયાપ્રેમી પ્રતિક સંઘાણી, રમેશ ઠક્કર, ધિરેન્દ્ર કાનાબાર સહિતનાએ આ નિર્ણયને આવકારર્યો હતો. કરૂણા એનિમલ એમ્બ્યુલન્સની માહિતી અંગે મિતલ ખેતાણીનો સંપર્ક કરવાનો રહેશે.